**Kim Petras** (27 avqust 1992, Bonn, Şimali Reyn-Vestfaliya) — Los-Ancelesdə fəaliyyətə başlayan Alman müğənni, bəstəkar. 2021-ci ildə Amigo və Republic Records ilə müqavilə bağlamazdan əvvəl o, 2016–2020-ci illər arasında sahibi olduğu BunHead Records vasitəsilə müstəqil olaraq mahnılar buraxmışdır.

Petras musiqi yazmağa yeniyetməlik yaşlarından başladı, 2011-ci ildə "One Piece of Tape" adlı debüt mini albomunu buraxdı. Müstəqil olaraq 2017-ci ildə "I Don't Want It at All" adlı beynəlxalq debüt sinqlini buraxdı, həmin mahnı Spotify-da bir neçə viral musiqi hit-paradlarında birinci yerə çıxdı. Mahnı Billboard-da hit olan "Feeling of Falling" (Cheat Codes ilə), "Heart to Break" və "1, 2, 3 Dayz Up" (Sophie ilə birlikdə) kimi sinqllarla davam etdi.

Erkən uğurunun ardınca "Petras Era 1" kimi tanınan qeyri-rəsmi rəqəmsal sinqllar kolleksiyasını buraxdı. Petras 28 iyun 2019-cu ildə "Clarity" adlı debüt albomunu buraxdı. Rekorddan əvvəl doqquz həftəlik tanıtım kampaniyası keçirildi, bu müddət ərzində o, vizual lirik video ilə həftədə bir sinql buraxdı. "Clarity" musiqi tənqidçilərindən bəyənmə qazandı, Heatseekers Chart-da yeddinci, Müstəqil Albomlar cədvəlində isə 26-cı yerə çıxdı. Bunun ardınca Petras, 2019-cu ilin oktyabr ayında ikinci studiya albomu olan "Turn Off the Light"-ı buraxdı. 2020-ci ildə Petras "Malibu" və Kygo ilə ikinci əməkdaşlığı olan "Broken Glass" mahnısı ilə uğur qazandı.

2021-ci ildə Petras Republic Records ilə müqavilə bağladı və 2022-ci ildə 7 trekdən ibarət mini albomu "Slut Pop"-u dərc etdi. O, hazırda üçüncü studiya albomu üzərində işləyir.

Həyatı
------

Kim Petras Köln şəhərində anadan olub. O, doğulanda kişi təyin edilərkən valideynləri onun qız kimi olduğunu öyrəndilər. 2006-cı ildə, o zaman 13 yaşında olan Petras, cinsiyyət dəyişimini müzakirə etdiyi Alman televiziyasının cari məsələlər şousunda göründü. Petras 14 yaşında sənədli filmdə və tok-şouda, Almaniyada minimum 18 yaşından əvvəl 16 yaşında cinsiyyətin erkən dəyişdirilməsi əməliyyatı üçün icazə almaq üçün təkan verdi Bu çıxışlar onun dəyişimini beynəlxalq mediada işıqlandırılması ilə nəticələndi və onu "dünyanın ən gənc transseksualı" kimi təqdim etdi.

2007-ci ilin sentyabrında Almaniyanın saç salonları şəbəkəsində model oldu. Petras Frankfurt Xəstəxanasının psixiatriya bölməsinin rəhbəri Dr Bernd Meyenburq tərəfindən qiymətləndirilmiş və 16 yaşında cinsiyyət əməliyyatı üçün təsdiq edilmişdir; Petras 2008-ci ilin noyabrında əməliyyatın tamamlandığını elan etdi. The Daily Telegraph Petrasın o dövrdə bu əməliyyatı keçirən dünyada ən gənc insan olduğunu iddia etdi. Əməliyyatı haqqında o, "Məndən soruşdular ki, indi özümü qadın kimi hiss edirəm — amma həqiqət odur ki, özümü həmişə qadın kimi hiss etmişəm — sadəcə olaraq yanlış bədənə düşmüşəm" dedi.

BuzzFeed-ə verdiyi müsahibədə, yazdığı ilk mahnının "ikinci sinifdə oxuyan və məni sevməyən oğlan haqqında" olduğunu söylədi.

İstinadlar
----------

1. ↑  *Aswad, Jem.* "Pop Singer-Songwriter Kim Petras Signs With Republic Records (EXCLUSIVE)". Variety. 26 August 2021. 22 September 2022 tarixində arxivləşdirilib. İstifadə tarixi: 27 August 2021.
2. ↑  "Kim Petras' new single is a bratty banger". 16 January 2018. 22 October 2019 tarixində arxivləşdirilib. İstifadə tarixi: 3 March 2018.
3. ↑  *Ahlgrim, Callie.* "Kim Petras breaks down the 3-year creation of her new single 'Malibu' and teases her colorful debut album: 'I don't feel heartbroken anymore'". Insider. 24 July 2023 tarixində arxivləşdirilib. İstifadə tarixi: 10 August 2021.
4. ↑  "About me « Kim Petras". 20 February 2012. 20 February 2012 tarixində orijinalından arxivləşdirilib.
5. ↑  Kims Kindheit im falschen Körper Arxivləşdirilib 2015-02-28 at the Wayback Machine ("Kim's childhood in the wrong body") (German) – Stern (2006)
6. ↑  "Mann oder Frau?" Arxivləşdirilib 18 iyul 2009 at the Wayback Machine – television documentary on VOX (German TV channel) show Stern TV-Reportage
7. ↑  "The Glow-Up of Kim Petras". Paper. 26 July 2019. 1 March 2020 tarixində arxivləşdirilib. İstifadə tarixi: 1 March 2020.
8. ↑  Fotoshooting mit Kim im Unisex Bonn 1 September 2007 – unisex-friseure.de
9. ↑  "Kim Petras 5 Fast Facts You Need to Know". heavy.com. 15 November 2019. 1 March 2020 tarixində arxivləşdirilib. İstifadə tarixi: 1 March 2020.
10. ↑  Gender reassignment surgery blog post (26 November 2008)
11. ↑  "Trans Pop Star Kim Petras Shares Debut Dr. Luke-Produced Single". out.com. 2 August 2017. 23 June 2019 tarixində arxivləşdirilib. İstifadə tarixi: 1 March 2020.
12. ↑  "Kim Petras Tells Us About Her First Times". YouTube. BuzzFeed Celeb. 12 July 2020 tarixində arxivləşdirilib. İstifadə tarixi: 10 July 2020.